Head ja  kasulikud uuendused, sisuliselt koguni veel kasulikumad on -maks, -maga, -mani : tegemaks = et teha, tegemaga = sellega, et teeb (või tegi), tegemisega, tegemani = nii kaugele, et teeb (või tegi), tegemiseni; samuti ka eriline vorm mineviku gerundiivi väljenda­miseks, milleks olen ette pannud nud-partitsiibist moodustetava nue-lõpu (teinue - teinud olles). Kuigi häälikuteühend -ue- ei esine praegusis eesti sõnus, on seda ettepandud vormis ometi kerge hääldada, ja miks ei oleks uuel vormil võimalik ka uus  häälikuline kombinat­sioon? Pealegi esineb -ue- lausefoneetiliselt niikuinii (katsu et… kõlab kui katsuet…).